CELEX: 62017CN0562
Language: el
Date: 2017-09-25 00:00:00
Title: Υπόθεση C-562/17: Αίτηση προδικαστικής αποφάσεως την οποία υπέβαλε το Audiencia Nacional (Ισπανία) στις 25 Σεπτεμβρίου 2017 — Nestrade S.A. κατά Agencia Estatal de la Administración Tributaria (AEAT) και Tribunal Económico-Administrativo Central (TEAC)

18.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 437/19
            
         Αίτηση προδικαστικής αποφάσεως την οποία υπέβαλε το Audiencia Nacional (Ισπανία) στις 25 Σεπτεμβρίου 2017 — Nestrade S.A. κατά Agencia Estatal de la Administración Tributaria (AEAT) και Tribunal Económico-Administrativo Central (TEAC)
   (Υπόθεση C-562/17)
   (2017/C 437/22)
   Γλώσσα διαδικασίας: η ισπανική
   
      Αιτούν δικαστήριο
   
   Audiencia Nacional
   
      Διάδικοι στην υπόθεση της κύριας δίκης
   
   
      Προσφεύγουσα: Nestrade S.A.
   
      Καθών: Agencia Estatal de la Administración Tributaria (AEAT) και Tribunal Económico-Administrativo Central (TEAC)
   
      Προδικαστικά ερωτήματα
   
   
               1)
            
            
               Έχει η απόφαση Petroma (υπόθεση C-271/12) (1) την έννοια ότι πρέπει να γίνει δεκτή η επιστροφή ποσών ΦΠΑ την οποία ζητεί επιχείρηση μη εγκαταστημένη στην Ένωση, παρότι η εθνική φορολογική αρχή έχει ήδη εκδώσει απορριπτική απόφαση απορρίψεως για την εν λόγω επιστροφή, με την αιτιολογία ότι η επιχείρηση δεν ανταποκρίθηκε σε αίτημα παροχής πληροφοριών σχετικά με τον ΑΦΜ, λαμβανομένου υπόψη ότι η φορολογική αρχή διέθετε κατά τον συγκεκριμένο χρόνο την εν λόγω πληροφορία, την οποία η προσφεύγουσα είχε παράσχει ανταποκρινόμενη σε άλλα αιτήματα;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Επιβάλλει ενδεχομένως η αναδρομική εφαρμογή της αποφάσεως Senatex (υπόθεση C-518/14) (2) την ακύρωση διοικητικής πράξεως απορριπτικής της επιστροφής των οικείων ποσών ΦΠΑ, λαμβανομένου υπόψη ότι η εν λόγω πράξη περιορίστηκε στο να επιβεβαιώσει προηγούμενη διοικητική απόφαση περί απορρίψεως της επιστροφής ποσών ΦΠΑ που κατέστη απρόσβλητη, την οποία εξέδωσε η AEAT εφαρμόζοντας διαδικασία διαφορετική από την προβλεπόμενη στον νόμο για τη συγκεκριμένη περίπτωση και η οποία περιόρισε, επιπλέον, τα δικαιώματα του αιτούντος την επιστροφή, και δη τα δικαιώματα άμυνας αυτού;
            
         
      (1)  Απόφαση της 8ης Μαΐου 2013, Petroma Transports κ.λπ., C-271/12, EU:C:2013:297.
   
      (2)  Απόφαση της 15ης Σεπτεμβρίου 2016, Senatex, C-518/14, EU:C:2016:691.